ข้อมูลสรุป

บริษัทจดทะเบียนจัดตั้งเมื่อวันที่ 26 มีนาคม 2539 โดยเป็นบริษัทร่วมทุนระหว่างบริษัท เอสวีโอเอ
จำกัด (มหาชน)

กลุ่มบริษัทในเครือสหกรุ๊ป พนักงานบริษัท และบริษัทคู่ค้าของเอสวีโอเอ มีทุนจดทะเบียนเริ่มแรก
100 ล้านบาท แบ่งเป็น 10,000,000 หุ้น มูลค่าที่ตราไว้หุ้นละ 10 บาท
และมีทุนเรียกชำระแล้วเริ่มแรกเท่ากับ 25 ล้านบาท ต่อมาในปี 2540
บริษัทได้เรียกทุนชำระแล้วเพิ่มขึ้นเป็น 50 ล้านบาท จากนั้นในปี 2541
บริษัทมีทุนเรียกชำระแล้วเพิ่มขึ้นเป็น 90 ล้านบาท และต่อมาในปี 2542 บริษัทมีทุนเรียกชำระแล้ว
100 ล้านบาท

ในวันที่ 14 พฤศจิกายน 2545 บริษัทได้จดทะเบียนแปรสภาพเป็นบริษัทมหาชนจำกัด
กับกระทรวงพาณิชย์โดยเปลี่ยนชื่อจาก บริษัท ไอที ซิตี้ จำกัด มาเป็น บริษัท ไอที ซิตี้ จำกัด
(มหาชน) และได้จดทะเบียนเพิ่มทุนเป็น 310 ล้านบาท

แบ่งเป็น 310,000,000 หุ้น มูลค่าที่ตราไว้หุ้นละ 1 บาท ทั้งนี้
เพื่อนำบริษัทเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย โดยเมื่อวันที่ 19
กุมภาพันธ์ 2546 บริษัทมีทุนชำระแล้ว 160 ล้านบาท โดยเป็นการระดมทุนจากผู้ถือหุ้นเดิม
ต่อมาเมื่อวันที่ 27 พฤษภาคม 2546 บริษัทมีทุนชำระแล้ว 200 ล้านบาท
โดยเป็นการระดมทุนจากประชาชนทั่วไป ในวันที่ 2 มิถุนายน 2546
หลักทรัพย์ของบริษัทได้เข้าทำการซื้อขายเป็นวันแรกในตลาดหลักทรัพย์แห่งประเทศไทย
ภายใต้ชื่อย่อว่า “ IT ” สำหรับหุ้นสามัญ และ “ IT-W1 ” สำหรับใบสำคัญแสดงสิทธิ จากนั้นวันที่
15 ตุลาคม 2546 บริษัทมีทุนชำระแล้ว

205 ล้านบาท โดยเป็นการระดมทุนจากกรรมการและพนักงานบริษัท ต่อมาวันที่ 24 ธันวาคม 2546
บริษัทได้จดทะเบียนเพิ่มทุนเป็น 334.3 ล้านบาท แบ่งออกเป็นหุ้นสามัญ 334.3 ล้านหุ้น
มูลค่าที่ตราไว้หุ้นละ 1 บาท ในวันที่ 30 มกราคม 2547

บริษัทมีทุนชำระแล้วเป็น 225 ล้านบาท โดยเป็นการระดมทุนจากบุคคลในวงจำกัด ต่อมาวันที่ 2
มีนาคม 2547 บริษัทได้จดทะเบียนเพิ่มทุนเป็น 335,734,016 บาท แบ่งออกเป็นหุ้นสามัญ
335,734,016 หุ้น มูลค่าที่ตราไว้หุ้นละ 1 บาท จากนั้นวันที่ 7 มิถุนายน 2547
บริษัทมีทุนชำระแล้วเป็น 242,726,529 บาท โดยเป็นการใช้สิทธิตามใบสำคัญแสดงสิทธิครั้งที่ 1
ต่อมาวันที่ 7 ธันวาคม 2547 บริษัทมีทุนชำระแล้วเป็น 270,616,046 บาท
โดยเป็นการใช้สิทธิตามใบสำคัญแสดงสิทธิครั้งที่ 2 ต่อมาวันที่ 3 มิถุนายน 2548
บริษัทมีทุนชำระแล้วเป็น 270,947,817 บาท โดยเป็นการใช้สิทธิตามใบสำคัญแสดงสิทธิครั้งที่ 3
จากนั้นวันที่ 2 ธันวาคม 2548 บริษัทมีทุนชำระแล้วเป็น 322,268,345 บาท
โดยเป็นการใช้สิทธิตามใบสำคัญแสดงสิทธิครั้งที่ 4 ต่อมาเมื่อวันที่ 31 มีนาคม 2549
บริษัทได้จดทะเบียนเพิ่มทุนเป็น 351,734,016 บาท แบ่งออกเป็นหุ้นสามัญ 351,734,016 หุ้น
มูลค่าที่ตราไว้หุ้นละ 1 บาท จากนั้นวันที่ 5 มิถุนายน 2549 บริษัทมีทุนชำระแล้วเป็น
325,477,772 บาท โดยเป็นการใช้สิทธิตามใบสำคัญแสดงสิทธิครั้งที่ 5 ต่อมาวันที่ 6 ธันวาคม
2549 บริษัทมีทุนชำระแล้วเป็น 332,749,216

โดยเป็นการใช้สิทธิครั้งที่ 6 ต่อมาวันที่ 6 มิถุนายน 2550 บริษัทมีทุนชำระแล้วเป็น 332,867,526
บาท โดยเป็นการใช้สิทธิตามใบสำคัญแสดงสิทธิครั้งที่ 7 ต่อมาวันที่ 4 ธันวาคม 2550
บริษัทมีทุนชำระแล้วเป็น 333,158,834 บาท โดยเป็นการใช้สิทธิครั้งที่ 8 ต่อมาวันที่ 22
พฤษภาคม 2551 บริษัทมีทุนชำระแล้วเป็น 335,290,509 บาท
โดยเป็นการใช้สิทธิตามใบสำคัญแสดงสิทธิครั้งสุดท้าย โดย ณ วันที่ 31 ธันวาคม 2551
บริษัทมีทุนชำระแล้วเท่ากับ 335,290,509 บาท แบ่งออกเป็นหุ้นสามัญ 335,290,509 หุ้น
มูลค่าที่ตราไว้หุ้นละ 1 บาท และมี ESOP-W ที่ยังไม่ได้ใช้สิทธิจำนวน 16,000,000 หน่วย

บริษัท ไอที ซิตี้ จำกัด (มหาชน) ปัจจุบันประกอบธุรกิจค้าปลีก (Superstore)
เครื่องคอมพิวเตอร์ และอุปกรณ์ต่อพ่วง รวมถึงสินค้าที่เกี่ยวข้องทางด้านไอทีแบบครบวงจร (One
Stop Shopping IT Products) ภายใต้ชื่อทางการค้าว่า

“ ไอที ซิตี้ ” ซึ่งเป็นร้านค้าปลีกในรูปแบบไอที ซุปเปอร์สโตร์ ภายใต้สโลแกนว่า “
เมืองเทคโนโลยีครบวงจร ” (The IT Superstore)

ปัจจุบัน บริษัทมีสาขาในเขตกรุงเทพมหานครและต่างจังหวัดรวมทั้งสิ้น 34 สาขา ดังนี้

1. พันธุ์ทิพย์พลาซา 2. ตะวันนา บางกะปิ 3. เซียร์ รังสิต

4. ไอทีแกรนด์ บางแค 5. ซีคอนไอทีมาร์เก็ต ศรีนครินทร์ 6. คลังไอทีเซ็นเตอร์ นครราชสีมา

7. ตึกคอม ศรีราชา 8. สตาร์ไอที ระยอง 9. ไอทีมอลล์ ฟอร์จูนทาวน์

10. กาดสวนแก้ว เชียงใหม่ 11. ไอทีพลาซ่า นครราชสีมา 12. เซ็นทรัลพระราม 3

13. เซ็นทรัลบางนา 14. เซ็นทรัลแอร์พอร์ท เชียงใหม่ 15. เดอะมอลล์ งามวงศ์วาน

16. ไอทีพลาซ่า สำโรง 17. ศูนย์นาซ่า สุพรรณบุรี 18. ศูนย์พันธุ์ทิพย์เชียงใหม่

19. ฟิวส์เจอร์พาร์ค บางแค 20. ตึกคอม พัทยา 21. ไอที สแควร์ หลักสี่พลาซ่า

22. สยามพารากอน 23. รอยัลพาร์ค ราชบุรี 24. ภูเก็ต

25. ตึกคอมโฆษะ ขอนแก่น 26. ฟิวเจอร์พาร์ครังสิต 27. พันธุ์ทิพย์พลาซา งามวงศ์วาน

28. เดอะมอลล์ รามคำแหง 29. แฟชั่นไอส์แลนด์ 30. แอมโปมอลล์ อยุธยา

31. โลตัส ปิ่นเกล้า 32. ท็อป ไอที พิษณุโลก 33. หนองคาย

34. ฮาร์เบอร์มอลล์ แหลมฉบัง

หมายเหตุ : บริษัทได้ทำการปิดดำเนินการสาขาจัสโก้ รัชดาภิเษก ตั้งแต่เดือนกันยายน 2551

อุตสาหกรรมและธุรกิจไอทีมีการเติบโตอย่างต่อเนื่อง
เนื่องจากผลิตภัณฑ์ไอทีเข้ามามีบทบาทและถือเป็นส่วนหนึ่งในการใช้ชีวิตประจำวันและการดำเนินธุรกิจ
กระทรวงเทคโนโลยีสารสนเทศและการสื่อสารมีนโยบายส่งเสริมการใช้ผลิตภัณฑ์ไอที
ยังผลให้อุตสาหกรรมนี้เติบโตต่อเนื่อง ในกรณีของธุรกิจค้าปลีกไอทีก็เช่นกัน
แนวโน้มการใช้สินค้าที่เพิ่มขึ้นของทั้งภาคประชาชนและธุรกิจ
ทำให้ธุรกิจค้าปลีกไอทียังมีอัตราเติบโตอย่างต่อเนื่อง

ปัจจุบันบริษัทมีคู่แข่งทั้งทางตรงและทางอ้อมโดยคู่แข่งทางตรงจะประกอบด้วย ซุปเปอร์สโตร์
โมเดิร์นเทรด ร้านค้าปลีกรายย่อยและร้านค้าปลีกที่มีจำนวนสาขามาก
และคู่แข่งทางอ้อมประกอบด้วยกลุ่มธุรกิจที่ปรึกษาและวางระบบคอมพิว

เตอร์ ตัวแทนกระจายสินค้าและผู้แทนจำหน่ายสินค้า อย่างไรก็ตาม
ในปัจจุบันคู่แข่งทางตรงส่วนใหญ่ไม่ได้เน้นการขายสินค้าไอทีเต็มรูปแบบ ดังนั้น
เมื่อเทียบกับบริษัทแล้ว บริษัทมีข้อได้เปรียบที่เหนือกว่าคู่แข่งคือ สินค้ามีความหลากหลาย
มีบริการรับชำระเงินด้วยบัตรเครดิต โดยไม่มีการเรียกเก็บค่าธรรมเนียม
มีบริการผ่อนชำระจากหลายสถาบันการเงิน มีบริการขอคืนภาษีสำหรับลูกค้าต่างชาติ (Vat Refund
for Tourists) มีการรับประกันสินค้า มีการนำเสนอความรู้และข้อมูลข่าวสารด้านไอที

บริษัทมีเป้าหมายในการดำเนินธุรกิจเพื่อเป็นหนึ่งในผู้นำธุรกิจค้าปลีกขนาดใหญ่สินค้าประเภทไอที
ด้วยผลกำไรที่

เติบโตอย่างยั่งยืน โดยบริษัทคาดว่า ณ สิ้นปี 2552 บริษัทจะมีจำนวนสาขาทั้งสิ้นประมาณ 39
สาขาทั่วประเทศ ซึ่งจะทำให้บริษัทได้ประโยชน์จากการประหยัดในเชิงธุรกิจ (Economy of
Scale) เพิ่มขึ้น โดยบริษัทคาดว่าจะมีสัดส่วนต้นทุนการดำเนิน

งานที่ลดลง และยังคาดว่าบริษัทจะมียอดขายที่มากขึ้น
และสามารถรักษาอันดับการเป็นผู้จัดจำหน่ายที่มีมูลค่าซื้อสินค้าสูงเป็นอันดับแรก (First Tier)
เป็นการซื้อสินค้าจากบริษัทผู้ผลิตและผู้จัดจำหน่ายโดยตรง
ซึ่งส่งผลให้บริษัทได้รับส่วนลดในการซื้อสินค้าที่มากกว่า
ทำให้บริษัทมีความสามารถในการทำกำไรสูงขึ้น นอกจากนี้
บริษัทมีความมุ่งมั่นอย่างต่อเนื่องในการนำ

เสนอสินค้าและบริการให้มีความหลากหลายภายใต้แนวคิด “ One Stop Shopping ”

ด้านปัจจัยความเสี่ยงนั้น ปัจจุบันปัจจัยความเสี่ยงที่อาจส่งผลกระทบต่อการดำเนินธุรกิจ
สถานะการเงินและผลประกอบการของบริษัทที่สำคัญได้แก่ ความเสี่ยงที่เกิดจากการประกอบธุรกิจ
แบ่งเป็นสินค้าคงเหลือล้าสมัยง่ายและลูกหนี้การ

ค้า ด้านสินค้าคงเหลือล้าสมัยง่ายนั้น
คอมพิวเตอร์และสินค้าประเภทไอทีถือเป็นผลิตภัณฑ์ที่ใช้เทคโนโลยีสูงและมีการพัฒนา

การเปลี่ยนแปลงตลอดเวลา การเปลี่ยนแปลงทางเทคโนโลยี
อาจส่งผลกระทบต่อสินค้าคงเหลือที่ยังไม่ได้จำหน่าย
และอาจทำให้บริษัทประสบผลขาดทุนจากการขายสินค้าล้าสมัยเหล่านั้นออกไป อย่างไรก็ตาม
บริษัทมีมาตรการในเรื่องการบริหารสินค้าคงเหลืออย่างรัดกุม
โดยมีหน่วยงานที่กำกับดูแลสินค้าแต่ละหมวดสินค้าโดยหน่วยงานดังกล่าวจะวิเคราะห์และตรวจ

สอบคุณลักษณะของสินค้า และความต้องการของลูกค้ากลุ่มเป้าหมาย
เพื่อวางแผนการสั่งซื้อสินค้าล่วงหน้า
โดยดำเนินการสั่งซื้อสินค้าให้สัมพันธ์กับการประมาณการยอดขาย นอกจากนี้
บริษัทยังมีนโยบายการจัดรายการส่งเสริมการขายทุกเดือน
เพื่อระบายสินค้าที่ล้าสมัยหรือที่คาดว่าจะล้าสมัยออกอีกทางหนึ่งด้วย ยิ่งไปกว่านั้น ในปี 2545
บริษัทมีการปรับนโยบายในการตั้งสำรองสินค้าคงเหลือล้าสมัยที่เข้มงวดขึ้น
โดยสินค้าคงเหลือที่มีอายุมากกว่า 6 เดือนแต่ไม่เกิน 9 เดือน ตั้งสำรองที่ 25% ที่อายุมากกว่า 9
เดือนแต่ไม่เกิน 12 เดือนตั้งสำรอง 50% และมีอายุมากกว่า 12 เดือนตั้งสำรองที่ 100% โดยในปี
2550 และปี 2551 บริษัทได้ตั้งค่าเผื่อสินค้าล้าสมัยคิดเป็นร้อยละ 1.04 และร้อยละ 1.12
ของสินค้าคงเหลือของงวดนั้น ๆ ส่วนด้านลูกหนี้การค้า ปัจจุบันกลุ่มลูกค้าของบริษัทแบ่งออกเป็น 2
กลุ่ม ได้แก่ กลุ่มลูกค้ารายย่อยซึ่งเป็นการขายเงินสด
และกลุ่มลูกค้าขายส่งโดยการให้เครดิตในการชำระเงิน ซึ่ง ณ วันที่ 31 ธันวาคม 2551
สัดส่วนยอดขายของกลุ่มลูกค้าทั้งสองเท่ากับร้อยละ 91.5และร้อยละ 8.5 ตามลำดับ
โดยในกรณีที่ลูกหนี้การค้าของบริษัทมีลักษณะเป็นหนี้สูญหรือหนี้สงสัยจะสูญเป็นจำนวนมากอาจส่งผลต่อสภาพคล่องของบริษัท
อย่างไรก็ตาม บริษัทมีนโยบายในการให้สินเชื่อที่รัดกุม และบริษัทมีฐานของลูกค้าขายส่งที่หลากหลาย
โดยลูกค้าขายส่งส่วนใหญ่เป็นลูกค้าเดิมที่มีประวัติการซื้อขายสินค้าที่ดี
ดังนั้นในปัจจุบันบริษัทจึงไม่คาดว่าบริษัทจะได้รับความเสียหายอย่างมีนัยสำคัญในการเก็บหนี้จากลูกหนี้การค้าของบริษัท
โดยบริษัทมีนโยบายการตั้งสำรองหนี้สูญที่เข้มงวดโดยลูกหนี้ค้างชำระที่มีอายุเกิน 3 เดือน
บริษัทจะตั้งสำรองร้อยละ 50 ของยอดหนี้ค้างชำระและสำหรับลูกหนี้ค้างชำระที่มีอายุเกิน 6 เดือน
บริษัทจะตั้งสำรองร้อยละ100 ของยอดหนี้ค้างชำระ โดย ณ วันที่ 31 ธันวาคม 2550 และ
2551ยอดบัญชีสำรองหนี้สูญเท่ากับ 12.63 ล้านบาทและ 13.73 ล้านบาท ตามลำดับ ซึ่งแสดงว่า
ยอดบัญชีสำรองหนี้สูญในปี 2551 มียอดที่เพิ่มขึ้นเล็กน้อยจากปี 2550 ส่วนปัจจัยความเสี่ยงด้านอื่น ๆ
นั้นนักลงทุนสามารถดูรายละเอียดทั้งหมดที่เปิดเผยอยู่แล้วในหัวข้อ “ ปัจจัยความเสี่ยง ”

ด้านโครงสร้างกลุ่มบริษัทนั้น ณ วันที่ 31 ธันวาคม 2551 บริษัทไม่มีการลงทุนในบริษัทย่อยใด ๆ
ทั้งสิ้น ส่วนโครง

สร้างผู้ถือหุ้นของบริษัท ณ วันที่ 21 สิงหาคม 2551 ( ซึ่งเป็นวันปิดสมุดทะเบียนผู้ถือหุ้นครั้งล่าสุด)
ผู้ถือหุ้นรายใหญ่ของบริษัทคือ บริษัท เอสวีโอเอ จำกัด (มหาชน) ซึ่งถือหุ้นคิดเป็นสัดส่วนร้อยละ
33.30 ของทุนชำระแล้วของบริษัท ปัจจุบันบริษัท เอสวีโอเอ จำกัด (มหาชน)
และบริษัทย่อยดำเนินธุรกิจประกอบคอมพิวเตอร์ การจัดจำหน่ายสินค้า
ให้คำปรึกษาและให้บริการวางระบบคอมพิวเตอร์ให้หน่วยราชการ รัฐวิสาหกิจและภาคเอกชน
ซึ่งในการจัดจำหน่ายสินค้าประเภทไอทีนั้นมีความคล้าย

คลึงกับธุรกิจของบริษัท
หากแต่บริษัทไม่มีการให้คำปรึกษาและให้บริการวางระบบคอมพิวเตอร์ให้แก่ลูกค้า
และบริษัทมีกลุ่มลูกค้าเป้าหมายที่แตกต่างกันกับกลุ่มเอสวีโอเอ
โดยบริษัทมุ่งเน้นการขายสินค้าปลีกให้แก่ลูกค้ารายย่อยที่เข้ามาซื้อสินค้าจากสาขาของบริษัท
ในขณะที่เอสวีโอเอ เน้นการขายสินค้าให้แก่หน่วยราชการ รัฐวิสาหกิจ
ร้านค้าและองค์กรขนาดใหญ่เป็นหลัก ที่ผ่านมาบริษัทและกลุ่มเอสวีโอเอมีการซื้อขายสินค้าระหว่างกัน
โดยในปี 2550 และในปี 2551 บริษัทซื้อสินค้าจากกลุ่มเอสวีโอเอ คิดเป็นร้อยละ 5.09
และร้อยละ 5.53 ของยอดซื้อตามลำดับ และบริษัทขายสินค้าให้แก่กลุ่มเอสวีโอเอ คิดเป็นร้อยละ
0.98 และร้อยละ 1.49 ของยอดขายตามลำดับ
บริษัทมีความเห็นว่าการซื้อขายสินค้าระหว่างกันเป็นความจำเป็นและมีความสมเหตุสมผลของการทำรายการ
เพื่อก่อให้เกิดประโยชน์สูงสุดของบริษัทและถือว่าเป็นไปตามลักษณะการประกอบธุรกิจทั่วไปและบริษัทได้จ่ายและรับค่าตอบแทนในราคาตลาดที่ยุติธรรม
ทั้งนี้ นักลงทุนสามารถดูรายละเอียดรายการระหว่างกันได้ในหมายเหตุประกอบงบการเงินที่ 7
รายการธุรกิจกับกิจกรรมที่เกี่ยวข้องกัน

ด้านฐานะการเงินและผลการดำเนินงานนั้นปี 2551 บริษัทมีรายได้รวมเท่ากับ 5,871.65 ล้านบาท
โดยมีอัตราการเติบโตของรายได้เพิ่มขึ้นร้อยละ 5.54 จากปี 2550 โดยสำหรับปี 2551
บริษัทมีกำไรสุทธิเท่ากับ 168.26 ล้านบาท เพิ่มขึ้นร้อยละ 3.94 จากผลการดำเนินงานของปี
2550 เนื่องจากการเปิดสาขาใหม่อีก 4 สาขาในปี 2551
ประกอบกับบริษัทได้ประโยชน์จากการประหยัดในเชิงธุรกิจ ( Economy of Scale ) เพิ่มขึ้น
โดยบริษัทมีอัตรากำไรขั้นต้นในปี 2550 และปี 2551 คิดเป็นร้อยละ 12.36 และร้อยละ 12.74
ของรายได้จากการขายและบริการตามลำดับ ทั้งนี้
บริษัทมีนโยบายที่จะรักษาระดับอัตรากำไรขั้นต้นที่ดีขึ้น
โดยมุ่งเน้นที่จะรักษาความสัมพันธ์อันดีกับบริษัทผู้จัดจำหน่ายสินค้า
และรักษาอันดับการเป็นผู้จัดจำหน่ายอันดับแรก (First Tier) ของบริษัทผู้จัดจำหน่ายแต่ละราย
เพื่อให้บริษัทมีต้นทุนสินค้าที่ต่ำ ส่วนค่าใช้จ่ายในการขายและบริหารของบริษัทในปี 2550 และปี
2551 คิดเป็นอัตราส่วนร้อยละ 9.31 และร้อยละ 9.71
ของรายได้จากการขายและบริการตามลำดับ ทั้งนี้
บริษัทเห็นว่าเพื่อเพิ่มความสามารถในการแข่งขันของบริษัทในสภาวะปัจจุบัน
บริษัทจำเป็นต้องบริหารค่าใช้จ่ายในการขายและบริหารให้มีประสิทธิภาพและรัดกุมให้มากที่สุด ดังนั้น
บริษัทจึงมีนโยบายที่จะลดอัตราส่วนค่าใช้จ่ายในการขายและบริหารต่อรายได้รวมของบริษัทให้ลดลงในอนาคต
ด้านสินทรัพย์รวมของบริษัท ณ สิ้นปี 2551 บริษัทมีสินทรัพย์รวมเท่ากับ 1,385.39 ล้านบาท
ลดลงจาก ณ สิ้นปี 2550 คิดเป็นร้อยละ 4.69 อันเป็นผลมาจากการลดลงของสินค้าคงเหลือสุทธิ
นอกจากนี้ ลูกหนี้การค้าสุทธิลดลงจาก 146.56 ล้านบาท เป็น 132.06 ล้านบาท ทั้งนี้
สินทรัพย์รวมของบริษัท ณ สิ้นปี 2551 ประกอบด้วยสินทรัพย์หมุนเวียนร้อยละ
82.49และสินทรัพย์ไม่หมุนเวียนร้อยละ 17.51 โดยที่สินทรัพย์หมุนเวียนร้อยละ 37.08
เป็นสินค้าคงเหลือสุทธิและสินทรัพย์หมุนเวียนร้อยละ 32.83 เป็นเงินสดและเงินฝากธนาคาร
ซึ่งทำให้บริษัทมีสภาพคล่องอยู่ในเกณฑ์สูง
โดยที่ผ่านมาบริษัทไม่ได้ใช้แหล่งเงินทุนในการดำเนินงานจากการกู้ยืมเป็นหลัก
ในอดีตบริษัทมีเงินกู้ยืมจากธนาคาร หากแต่ในระยะเวลา 6-7 ปี ที่ผ่านมา
บริษัทนำเงินที่ได้รับจากการเพิ่มทุนและจากผลการดำเนินงานมาลดภาระหนี้ได้ทั้งหมด
โดยปัจจุบันบริษัทไม่มีภาระหนี้สินที่เป็นเงินกู้ยืมจากธนาคารหรือสถาบันการเงินแต่อย่างใด
ส่วนด้านนโยบายการจ่ายเงินปันผลนั้นบริษัทมีนโยบายจ่ายเงินปันผลในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้นิติบุคคล